Juozapas Stankus

Juozapas Stankus (1935 m. kovo 19 d. Paežeryje, Šilalės rajonas – 2009 m. liepos mėn.) – Lietuvos partinis ir politinis veikėjas.

Biografija 
1969–1975 m. partinis darbuotojas Klaipėdoje. 1975 m. Maskvoje baigė Aukštąją partinę mokyklą prie SSKP CK. 1975–1989 m. Neringos miesto Liaudies deputatų tarybos Vykdomojo komiteto pirmininkas. 1996 m. AB „Audėjas“ viešbučio „Eglių slėnis“ direktorius. Nuo 1999 m. SPUAB „Neringos energija“ direktorius.

Nuo 1963 m. SSKP, nuo 1990 m. Lietuvos socialdemokratų partijos narys, 1990–1994 m. LSDP Neringos skyriaus pirmininkas. Nuo 1999 m. Naujosios sąjungos narys.

1997–2000 m. Neringos savivaldybės tarybos narys (LSDP sąraše). Palaidotas Nidos kapinėse.

Šaltiniai 

Neringos politikai